Jedna od najvećih svjetskih aviokompanija, Emirates, od danas direktno leti na relaciji Dubai - Zagreb

Prvim izravnim letom kompanije Emirates u četvrtak je iz Dubaija u Zagreb doputovalo 360 putnika iz 16 zemalja svijeta, a nakon slijetanja predstavnik te kompanije istaknuo je zadovoljstvo obavljenim letom, izrazivši očekivanje da će ta cjelogodišnja i svakodnevna linija biti uspješna i letovi dobro popunjeni.

Na inauguracijskom letu, koji je u zagrebačku Zračnu luku 'Franjo Tuđman' sletio danas oko 12.15 sati, bio je i ministar turizma Gari Cappelli.

Sadržaj se nastavlja...

Emiratesova linija Dubai - Zagreb, na kojoj će letjeti Boeing 777, bit će dnevna. Povezat će to dvije zemlje i dovesti u Hrvatsku brojne turiste kao i ponuditi poslovne prilike za obje zemlje, istaknuli su ministar Cappelli i čelnik Emiratesa Timothy C. Clark, koji su se sastali u Dubaiju.

Predstavnici Emiratesa i ministar turizma RH Gari Cappelli. Izvor: Emirates.com